sv da da da da da da hu de en da de sv da en en da da en nl it hbs_lat da da da da sv da da sv en da sv en da en da es da da da da hu de en da de sv da en en da da en nl it hbs_lat da da da da sv da da sv en da sv en da en da en da en et da en da da da da da da da da da da da da da da en da da da sv az da da da en da da nb da en de id da en en sv da da et da et da de sv da da da da nb da da nb da da nb da da da da ru de sv fr de sv es en es tr da
Bella Sky - Dansk Arkitektur Center - DAC
Photo: Adam Mørk - 3XN
Nordens største hotel ligger i Ørestad City og består af to tårne, der hælder dramatisk og som er forbundet med en gangbro i 75 meters højde. Udsigten fra toppen er overdådig.
Hvert år er der over 4 mio. overnatninger på de københavnske hoteller, fordelt over byens hotelsenge. I 2011 blev kapaciteten udvidet med 300.000, da Bella Sky i Ørestad slog dørene op og indtog førstepladsen som Nordens største hotel.
Bella Sky er forbundet til konference- og messecentret Bella Center og består af to tårne, der går 76,5 meter i vejret – ét højt tårn var ikke en mulighed af hensyn til flysikkerheden omkring den nærliggende Kastrup Lufthavn.
Der er imidlertid ikke tale om helt almindelige højhuse. Bella Skys to tårne hælder 16 grader til hver deres side. Beslutningen tog arkitekterne hos 3XN for at undgå, at de to tårne skulle stjæle hinandens udsigt. Samtidig minimerer hældningen vindtræk. Tårnene er forbundet med en bro på 23. etage, der fungerer som en slags lysarmatur om natten.
Tårn 1 rummer 400 værelser samt tilhørende service- og fællesfaciliteter. Tårn 2 huser de resterende 414 værelser.
Begge tårne er placeret i en base i to etagers højde, der blandt andet rummer reception og restaurant.
Skævere end i Pisa
Den store hældning – dobbelt så meget som det skæve tårn i Pisa – gør Bella Sky til Danmarks skæveste byggeri og har været noget af en ingeniørmæssig udfordring. Tårnene hælder 20 meter i toppen i forhold til i bunden. Ovenikøbet er de ti øverste etager i tårn 1 knækket ca. 12 grader i den ene side, således at tårnet nærmest vrider sig i toppen, mens det andet tårn knækker tilsvarende i bunden.
De to tårne er opført af præfabrikerede betonelementer og er verdens første skæve elementbyggeri. Den effektive byggeproces med elementer gør, at hver etage kun har taget 11 dage at montere.
Ud over de grundlæggende hotelfaciliteter rummer Bella Sky særlige handicapværelser, 850 m² med spa og fitness, tre restauranter og to barer, hvoraf den ene ligger på 23. etage. Hotellet aflaster også Bella Center med 32 mødelokaler.
København, Sverige og resten af verden
Som andre byggerier i Ørestad nyder Bella Sky godt af placeringen tæt på “Nordens bedste vejkryds”; med få minutter til bus og metro, samt nem adgang til motorvejen og dermed Sverige og Kastrup Lufthavn er det let at komme til og fra det nye hotel fra stort set alle steder i verden.
Photo: Adam Mørk - 3XN
SGS - Skandinavisk Glaskompagni
DGI Hovedkvarter, Vejle (Vingstedcentret)
Den Blå Planet: En hvirvelstrøm med 7 mio. liter vand
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.